Viktor Edvard Tallgrén

Viktor Edvard Tallgrén (13. heinäkuuta 1858 Turku – 13. toukokuuta 1891 Hanko) oli suomalainen juristi ja Hangon pormestari.

Tallgrénin vanhemmat olivat lukionlehtori Wilhelm Ferdinand Tallgrén ja Emma Eufrosyne Östlin. Hän pääsi ylioppilaaksi Turun ruotsalaisesta lyseosta 1876 ja suoritti oikeustutkinnon Helsingin yliopistossa 1881. Tallgrén sai varatuomarin arvon 1884.

Tallgrén oli Hangon pormestarina vuodesta 1885 alkaen. Hän ampui mielenhäriöissä itseään asunnossaan Hangossa ja kuoli vammoihinsa muutamia tunteja myöhemmin toukokuussa 1891. Lehtitiedon mukaan Tallgrén oli kärsinyt jo jonkin aikaa hermosairaudesta.

Lähteet 

Suomalaiset juristit
Hangon kaupunginjohtajat
Itsemurhan tehneet
Vuonna 1858 syntyneet
Vuonna 1891 kuolleet